Xitoyda 71 yoshli jurnalist ayol 7 yillik qamoqqa mahkum etildi

Xitoy sudi 71 yoshli jurnalist ayol Gao Yuni davlat sirlarini oshkor qilgani uchun yetti yillik qamoqqa mahkum etdi, deya xabar bermoqda Meduza.

Ko‘p yillar davomida Xitoy Kommunistik partiyasini tanqid qilib kelgan jurnalist ayolga nisbatan jinoyat ishi partiyaning dasturlaridan biriga aloqador, xabarlarga ko‘ra, jurnalist uni Nyu-Yorkdagi yangiliklar nashriga berib yuborgan.
Gao Yu 2014-yil oxiridayoq aybdor deb e’lon qilingan edi, biroq sud jazoni hukmdan besh oy o‘tib, tayinladi.